text: Llegendes sobre dolmens - Rosespedia
  Llegendes sobre dolmens
  Les construccions megalítiques, els dolmens i els menhirs, han provocat sempre gran curiositat a les generacions posteriors i al seu entorn s'han bastit tota mena de llegendes, moltes d'elles relacionades amb qui els va aixecar i que es reflecteixen en els noms que el poble els ha posat.
  Si hem de fer cas dels noms, la veu popular els relaciona amb gegants, amb bruixes o gojes, amb cabdills militars i religiosos, amb lladres i amb moros o alarbs. (...) La tradició oral ha relacionat la construcció d'alguns d'aquests monuments amb gegants, entenent que només un personatge d'aquestes característiques fóra l'únic capaç d'aixecar aquelles pesades lloses i apliar-les una sobre l'altra.
  El cas més conegut és el de la Taula de Carlemany, que es troba al cim de la muntanya del cap Norfeu, a Roses. Explica la tradició que en aquell tram de costa hi va desembarcar Carlemany quan va entrar a Catalunya i féu servir aquest dolmen com a taula per menjar-s'hi unes quantes gallines. Cal recordar que al Pirineu i Prepirineu hi ha qui presenta aquesta figura heroica com si fos un gegantàs.
  Una altra associació freqüent és la que els relacionava amb generals o tombes de militars d'alta graduació. A Roses hi ha el dolmen anomenat el Llit de la Generala i la cista de la Tomba del General.[1]
  Obtingut de «http://www.rosespedia.cat/index.php?title=Llegendes_sobre_dolmens&oldid=12168»
  Darrera modificació de la pàgina: 1 oct 2016 a les 11:28. S'ha visitat aquesta pàgina 8.704 vegades.